Príloha 1A – Opis predmetu zákazk

**Opis predmetu zákazky**

Predmetom zákazky je kompletná realizácia náhradnej výsadby stromov, pomocného materiálu a súvisiacich záhradnícko upratovacích prác v areáli DPB, a.s. Jurajov dvor.

Náhradná výsadba bude prebiehať na základe právoplatného rozhodnutia na výrub stromov, súčasťou ktorého je aj povinnosť, v súlade s § 48 ods. 1 zákona č. 543/2002 Z.z. o ochrane krajiny a prírody v znení neskorších predpisov, uskutočniť náhradnú výsadbu drevín. Výsadba bude realizovaná v zmysle prílohy - Špecifikácia náhradnej výsadby /výkaz výmer/.

**Súčasťou predmetu zákazky je:**

* Dodanie sadbového materiálu od uznaného pestovateľského závodu. Objednávateľ požaduje použiť ako výsadbový materiál predpestované dreviny I. kategórie t. j. stromy svojim habitom zodpovedajúce danému taxónu, s rovným kmeňom bez akýchkoľvek poškodení, so zachovaným terminálnym vrcholom a súmernou korunou.
* Ručný výkop a príprava výsadbových jám. Zhotoviteľ je povinný zrealizovať výsadbu tak, aby nedošlo ku konfliktu s vedeniami, objektami a zariadeniami inžinierskych sietí Všetky dreviny budú vysádzané do jám, s výmenou pôdy maximálne do 50% objemu výsadbovej jamy. Objednávateľ požaduje zabezpečenie priaznivých podmienok pri výsadbe drevín vhodnou prípravou stanovišťa na výsadbu, vrátane odstránenia zvyškov predchádzajúcich drevín.
* Realizácia výsadby musí byť zabezpečená v zmysle technickej normy STN 83 7010 (ochrana prírody, ošetrenie, udržiavanie a ochrany stromovej vegetácie odborne spôsobilou osobou na predmetné úkony)
* Výsadba stromov a stálo zelených rastlín vrátane aplikácie mykoríznych húb.
* Realizácia konštrukcie na kotvenie stromov. Stromy budú po výsadbe kotvené drevenými kolmi v počte 3ks/strom, kmene budú zabezpečené proti tepelnému poškodeniu kôry ochranným náterom.
* Pokládka netkanej textílie a aplikácia mulčovacej kôry. Ku každému vysadenému stromu bude umiestnený zavlažovací vak, alebo zavlažovací lem.
* Prvý po výsadbový rez stromov, doprava, poradenstvo, odvoz odpadu, záručný servis po dobu 24 mesiacov